

**ΕΛΛΗΝΙΚΗ ΔΗΜΟΚΡΑΤΙΑ** Αγία Παρασκευή 17/03/2016

**ΔΗΜΟΣ ΑΓΙΑΣ ΠΑΡΑΣΚΕΥΗΣ** Αρ.Πρωτ:8024

**ΤΕΧΝΙΚΗ ΥΠΗΡΕΣΙΑ**

**ΤΜΗΜΑ ΑΣΤΙΚΟΥ ΣΧΕΔΙΑΣΜΟΥ &**

**ΕΦΑΡΜΟΓΩΝ**

Λ.Μεσογείων 415-417- Τ.Κ. 153 43

Τηλ: 2132004524

FAX : 2132004513

Πληρ: Α. Παλαμάρη

E-mail: alexandra.palamari@agiaparaskevi.gr

ΠΡΟΣ: ΠΡΟΕΔΡΟ ΔΗΜΟΤΙΚΟΥ

ΣΥΜΒΟΥΛΙΟΥ

ΘΕΜΑ: Λήψη Απόφασης για καταρχήν έγκριση ανάθεσης σύνταξης της μελέτης «Μελέτη Γεωλογικής Καταλληλότητας Δημοτικού Κοιμητηρίου του Δήμου Αγίας Παρασκευής» σε ιδιώτη μελετητή σύμφωνα με τις διατάξεις του άρθρου 209 του Ν.3463/06

Σύμφωνα με τις διατάξεις του Ν.1650/16-10-86 (ΦΕΚ 160 Α) «Για την προστασία του περιβάλλοντος», όπως τροποποιήθηκε και ισχύει, τις διατάξεις του Ν.3010/2002(ΦΕΚ 91 Α), του Ν.4014/2011 (ΦΕΚ209/Α) του Ν.4042/12 (ΦΕΚ24/Α) και την Υ.Α. 1958 (ΦΕΚ 21/Β/ 13-01-2012) «Κατάταξη δημόσιων και ιδιωτικών έργων και δραστηριοτήτων σε κατηγορίες και υποκατηγορίες σύμφωνα με το άρθρο 1 παρ. 4 του Ν. 4014/21-09-11 (ΦΕΚ209/Α)» απαιτείται απόφαση έγκρισης περιβαλλοντικών όρων (περιβαλλοντική αδειοδότηση) για τα υφιστάμενα (των οποίων η έκταση υπερβαίνει τα δέκα στρέμματα) ή τα υπό επέκταση κοιμητήρια.

Για την εκπόνηση της Μελέτης περιβαλλοντικών επιπτώσεων (ή περιβαλλοντικής έκθεσης) προηγείται η σύνταξη μελέτης Γεωλογικής Καταλληλότητας εγκεκριμένη από την αρμόδια Υπηρεσία του Υπουργείου Περιβάλλοντος και Ενέργειας (όπως ισχύει σήμερα).

Η μελέτη γεωλογικής καταλληλότητας θα εκπονηθεί σύμφωνα με τις διατάξεις του ν.3316/2005 όπως ισχύει σήμερα, βάσει των τεχνικών προδιαγραφών της Απόφασης Υπουργού ΠΕΧΩΔΕ με αρ.16374/3696/18-06-1998 ΦΕΚ 723/Β/15-07-1998.

**ΝΟΜΙΚΟ ΠΛΑΙΣΙΟ ΑΠΕΥΘΕΙΑΣ ΑΝΑΘΕΣΗΣ**

Σύµφωνα µε τις διατάξεις της παρ. 3 του άρθρου 209 του Ν.3463/06, µε απόφαση της δηµαρχιακής επιτροπής (σήμερα Οικονομικής Επιτροπής) ή του κοινοτικού συµβουλίου επιτρέπεται, κατά παρέκκλιση των διατάξεων της εκάστοτε ισχύουσας νοµοθεσίας περί εκπόνησης µελετών, η απευθείας ανάθεση της εκπόνησης µελέτης του Δήµου ή Κοινότητας σε πτυχιούχο µελετητή ή µελετητικό γραφείο Α ή Β΄ τάξης πτυχίου, εφόσον η προεκτιµώµενη αµοιβή όλων των σταδίων της µελέτης δεν υπερβαίνει σε ποσοστό **το τριάντα τοις εκατό (30%) του ανώτατου ορίου αµοιβής πτυχίου Α΄ τάξης** που κάθε φορά ισχύει για την αντίστοιχη κατηγορία µελέτης.

Σε περίπτωση που, για οποιονδήποτε λόγο, προκύψει µεγαλύτερη αµοιβή από αυτή

που προεκτιµήθηκε και που έγινε αποδεκτή από τον ανάδοχο µε την υπογραφή της σχετικής σύµβασης, η επιπλέον διαφορά θεωρείται ποινική ρήτρα, σε βάρος του, για εσφαλµένη προεκτίµηση. Οι διατάξεις της παραγράφου αυτής εφαρµόζονται και από τα δηµοτικά και κοινοτικά ιδρύµατα, τα δηµοτικά και κοινοτικά νοµικά πρόσωπα δηµοσίου δικαίου και τους κάθε είδους συνδέσµους Δήµων και Κοινοτήτων.

Επίσης σύµφωνα µε τις διατάξεις της παρ. 4 του άρθρου 209 του Ν.3463/06 τα τεύχη δηµόσιου διαγωνισµού ανάθεσης µελέτης ή υπηρεσίας θεωρούνται από την Τεχνική Υπηρεσία του Δήµου ή της Κοινότητας και, αν δεν υπάρχει ή αδυνατεί, από την Τεχνική Υπηρεσία Δήµων και Κοινοτήτων (Τ.Υ.Δ.Κ.).

Επισημαίνεται ότι η παραπάνω διάταξη αποτελεί εξαιρετική διαδικασία κατά παρέκκλιση των διατάξεων του **ν.3316/2005** «Ανάθεση και εκτέλεση δημοσίων συμβάσεων εκπόνησης μελετών και παροχής συναφών υπηρεσιών και άλλες διατάξεις» (Α’ 42/22-2-2005) και αφορά αποκλειστικά και μόνο την ανάθεση της μελέτης, ενώ ζητήματα, όπως η προετοιμασία φακέλου του έργου, η προεκτίμηση αμοιβής, η διοίκηση, παρακολούθηση, έγκριση και παραλαβή της μελέτης, διενεργούνται σύμφωνα με τις διατάξεις του ν.3316/2005.

Ο καθορισμός της προεκτιμώμενης αμοιβής γίνεται σε κάθε περίπτωση σύμφωνα με τα προβλεπόμενα στη παρ.2 του άρθρου 4 του ν.3316/2005 και αποτελεί βασικό στοιχείο του φακέλου του έργου, που η Διευθύνουσα Υπηρεσία οφείλει να συντάξει στα πλαίσια ανάθεσης της μελέτης και πρέπει να ανταποκρίνεται στις πραγματικές απαιτήσεις επιστημονικά άρτιων μελετών.

**Για τον τρόπο υπολογισμού της προεκτιμώμενης αμοιβής από την αρμόδια Υπηρεσία πρέπει να λαμβάνονται υπόψη**

- **το φυσικό αντικείμενο** της προς ανάθεση σύμβασης, που προκύπτει από τον φάκελο του έργου,

- **οι προϋπολογιζόμενες ποσότητες μονάδων φυσικού αντικειμένου** που απαιτούνται για την ολοκλήρωση της σύμβασης και

- **η τιμή ανά μονάδα φυσικού αντικειμένου, όπως ορίζεται στον Κανονισμό Προεκτιμώμενων Αμοιβών Μελετών και Υπηρεσιών, που εγκρίθηκε με την αριθμ.ΔΜΕΟ/α/ο/1257/9-8-2005 (Β’ 1162) απόφαση του Υπουργού ΠΕ.ΧΩ.Δ.Ε, λαμβάνοντας υπόψη και τις τυχόν βελτιώσεις του.**

Ο Κανονισμός αυτός, ισχύει υποχρεωτικά κατά τον υπολογισμό της προεκτιμώμενης

αμοιβής, ενώ για τις εργασίες που δεν τιμολογούνται στην ανωτέρω υπουργική απόφαση και τις εγκεκριμένες βελτιώσεις, η προεκτιμώμενη αμοιβή προσδιορίζεται με βάση τα ποσοτικά στοιχεία του προς ανάθεση έργου και συγκριτικά στοιχεία από αμοιβές συναφών μελετών. Στα συγκριτικά αυτά στοιχεία περιλαμβάνονται και τυχόν υφιστάμενες παλαιότερες κανονιστικές αποφάσεις για τον καθορισμό αμοιβών ορισμένων κατηγοριών μελετών.

Σημειώνεται, ότι σύμφωνα με τις διατάξεις της παραγράφου 7 του άρθρου 4 του ν.3316/2005, οι προκηρύξεις μελετών που εγκρίνονται μετά τις 20 Μαρτίου κάθε έτους λαμβάνουν υποχρεωτικά υπόψη για τον υπολογισμό της προεκτιμώμενης αμοιβής τη νέα αναπροσαρμοσμένη τιμή του συντελεστή (τκ) του Κανονισμού Προεκτιμώμενων Αμοιβών Μελετών και Υπηρεσιών η οποία για το έτος 2015 και συγκεκριμένα τη χρονική **περίοδο από 21-3-2015 έως 20-3-2016 είναι, (τκ)=1,205 με το οποίο συντάχθηκε η παραπάνω μελέτη και αναθεωρήθηκε για το έτος 2016 σύμφωνα με την** εγκύκλιο 5 ΔΝΣα/οικ 10757/ΦΝ439.6 (ΑΔΑ: 7Θ754653ΟΞ-ΧΤΥ) που προσδιορίστηκε **η τιμή (τκ)=1,203 για την περίοδο 21-3-2016 έως 20-3-2017.**

Τα όρια προεκτιμώμενων αμοιβών μελετών, ανά τάξη πτυχίου, μετά την αναπροσαρμογή της τιμής συντελεστή (τκ) του **Κανονισμού Προεκτιμώμενων Αμοιβών Μελετών και Υπηρεσιών, για το έτος 2016,** προκειμένου να προσδιοριστεί το ποσοστό τριάντα τοις εκατό (30%) του ανωτάτου ορίου αμοιβής πτυχίου Α’ τάξης για την αντίστοιχη κατηγορία μελέτης περιέχονται στην παραπάνω **εγκύκλιο** **αρ.5** της Γενικής Γραμματείας Δημοσίων Έργων της Γεν. Δ/νσης Διοικητικής Υποστήριξης, Δ/νσης Νομ/κού Συντ/σμού & καλής Νομοθέτησης (ΔΝΣ), τμήμα α΄.

Συνεπώς σε κάθε περίπτωση απευθείας ανάθεσης μελέτης με τις διατάξεις του άρθρου 209 παρ.3 του ν.3463/2006 πρέπει οι αρμόδιες υπηρεσίες των Δήμων να προσδιορίζουν με ακρίβεια την προεκτιμώμενη αμοιβή όλων των σταδίων της μελέτης λαμβάνοντας υπόψη τα παραπάνω.

Η «Μελέτη Γεωλογικής Καταλληλότητας Δημοτικού Κοιμητηρίου του Δήμου Αγίας Παρασκευής» καλύπτει τις προϋποθέσεις απευθείας ανάθεσης σύµφωνα µε τις διατάξεις της παρ. 3 του άρθρου 209 του Ν.3463/06, διότι το όριο αμοιβών για την Κατηγορία 20 του Πτυχίου Α΄ Τάξης (Γεωλογικές, Υδρογεωλογικές και Γεωφυσικές μελέτες και έρευνες) ανέρχεται στο ποσό των **30.075,00 €** και το ποσοστό 30% ανέρχεται στο ποσό των (30% Χ 30.925,00) = **9022,50€** (εννέα χιλ. είκοσι δύο ευρώ και πενήντα λεπτών).

Η προεκτιμώμενη αμοιβή της μελέτης ανέρχεται στο ποσό των 9.511,56€ με ΦΠΑ δηλ. 7.732,98€ αμοιβή μελέτης συν 1778,58€ ΦΠΑ, (εννέα χιλιάδες πεντακόσια έντεκα ευρώ και πενήντα έξι λεπτά), η οποία είναι μικρότερη του τριάντα τοις εκατό (30%) του ανώτατου ορίου αµοιβής πτυχίου Α΄ τάξης της κατηγορίας 20.

**Όριο αμοιβών**:

**Κατηγορία 20 , Πτυχίο Α΄ Τάξης**

**Προεκτιμώμενη αμοιβή μελέτης:**

**7732,98€+(ΦΠΑ 23% : 1778,58€ ) = 9022,50€**

Η μελέτη έχει ενταχθεί στο Τεχνικό Πρόγραμμα και στον Προϋπολογισμό του Δήμου με κωδικό 45.7413.11 και έχει προβλεφθεί ποσόν 10.000,00€

Η Τεχνική Υπηρεσία συνέταξε το φάκελο του έργου που αποτελείται από:

α. ΤΕΥΧΟΣ ΤΕΧΝΙΚΩΝ ΔΕΔΟΜΕΝΩΝ

β. ΤΕΚΜΗΡΙΩΣΗ ΣΚΟΠΙΜΟΤΗΤΑΣ ΕΡΓΟΥ

γ. ΠΡΟΓΡΑΜΜΑ ΤΩΝ ΑΠΑΙΤΟΥΜΕΝΩΝ ΜΕΛΕΤΩΝ ΚΑΙ ΥΠΗΡΕΣΙΩΝ

δ. ΤΕΥΧΟΣ ΠΡΟΕΚΤΙΜΗΣΗΣ ΤΩΝ ΑΜΟΙΒΩΝ ΤΗΣ ΜΕΛΕΤΗΣ

Κατόπιν των παραπάνω και επειδή:

1. Η Τεχνική Υπηρεσία αδυνατεί να εκπονήσει την παραπάνω μελέτη λόγω μη ύπαρξης γεωλόγου στο επιστημονικό δυναμικό της.
2. Επίσης αδυναμία σύνταξης της μελέτης λόγω έλλειψης υλικοτεχνικού εξοπλισμού διατυπώνεται από την Δ/νση Οδοποιίας & Αποχέτευσης, Τμήμα Μελετών (πρώην ΤΥΔΚ, σύμφωνα με το άρθρο 209 παρ.4 Ν.3463/2006, άρθρο 2, παρ. 1 Π.Δ. 28/1980) με το αρ. πρωτ. Α.Π. 061246/25/02/2016 (αρ. πρωτ. 7124/09-03-16 δικό μας).
3. Η μελέτη υπάγεται στην **Κατηγορία 20** (Μελέτες Γεωλογικές, Υδρογεωλογικές, Γεωφυσικές) και ο προϋπολογισμός της απαιτεί Πτυχίο Α΄ Τάξης. **Η προεκτιμώμενη αμοιβή** της μελέτης ανέρχεται στο ποσόν των **7432,98€+(ΦΠΑ 23% : 1778,58€ ) = 9022,50**€ και είναι δυνατή σύμφωνα με το άρθρο 209 παρ.3 και παρ. 4 του Δ.Κ.Κ., (Ν. 3463/2006), όπως αναδιατυπώθηκε με το Ν. 3536/2007, η απευθείας ανάθεση της εκπόνησης µελέτης του Δήµου σε πτυχιούχο µελετητή ή µελετητικό γραφείο Α ή Β΄ τάξης πτυχίου, διότι η προεκτιµώµενη αµοιβή όλων των σταδίων της µελέτης δεν υπερβαίνει σε ποσοστό τοτριάντα τοις εκατό (30%) του ανώτατου ορίου αµοιβής πτυχίου Α΄ τάξης που κάθε φορά ισχύει για την αντίστοιχη κατηγορία µελέτης.
4. Η μελέτη έχει ενταχθεί στο Τεχνικό Πρόγραμμα και στον Προϋπολογισμό του Δήμου με κωδικό 45.7413.11 και ποσόν 10000,00 €. Ο κωδικός CPV είναι 79421200-3 «Υπηρεσία μελέτης έργων εκτός από εργασίες κατασκευής»

παρακαλείται το Δημοτικό συμβούλιο να αποφασίσει για την καταρχήν έγκριση ανάθεσης εκπόνησης της μελέτης «Μελέτη Γεωλογικής Καταλληλότητας περιοχής ΠΕ3 του Δήμου Αγίας Παρασκευής», σε ιδιώτη πτυχιούχο μελετητή ή μελετητικό γραφείο σύμφωνα με τις διατάξεις του άρθρου 209 του Ν.3463/06 παρ.3.

και παρακαλούμε για τη λήψη της σχετικής απόφασης

Η ΑΝΤΙΔΗΜΑΡΧΟΣ

ΤΕΧΝΙΚΩΝ ΥΠΗΡΕΣΙΩΝ

ΕΛΙΣΑΒΕΤ ΠΕΤΣΑΤΩΔΗ

Εσωτ.Διανομή:

1. Τμ. Αστικού Σχεδιασμού & Εφαρμογών
2. Αρχείο Τεχνικής Υπηρεσίας

ΔΗΜΟΣ ΑΓΙΑΣ ΠΑΡΑΣΚΕΥΗΣ – ΑΤΤΙΚΗΣ

Ακριβές αντίγραφο

Αγία Παρασκευή 17-03-2016

ΜΕ ΕΝΤΟΛΗ ΔΗΜΑΡΧΟΥ

ΑΛΕΞΑΝΔΡΑ ΠΑΛΑΜΑΡΗ

ΑΓΡ. ΤΟΠΟΓΡΑΦΟΣ ΜΗΧΑΝΙΚΟΣ

ΜΕ ΒΑΘΜΟ Γ΄

|  |  |  |
| --- | --- | --- |
| Η ΣΥΝΤΑΞΑΣΑ | H ΤΜΗΜΑΤΑΡΧΗΣ | Ο ΔΙΕΥΘΥΝΤΗΣ |
| 17-03-2016  ΑΛΕΞΑΝΔΡΑ ΠΑΛΑΜΑΡΗ  ΑΓΡ. ΤΟΠ. ΜΗΧΑΝΙΚΟΣ  ΜΕ ΒΑΘΜΟ Γ΄ | 17-03-2016  ΑΛΕΞΑΝΔΡΑ ΠΑΛΑΜΑΡΗ  ΑΓΡ. ΤΟΠ. ΜΗΧΑΝΙΚΟΣ  ΜΕ ΒΑΘΜΟ Γ΄ | 17-03-2016  ΣΠΥΡΙΔΩΝ ΜΠΟΥΡΔΑΡΑΣ  ΗΛΕΚΤΡΟΛΟΓΟΣ ΜΗΧΑΝΙΚΟΣ  ΜΕ ΒΑΘΜΟ Β΄ |

|  |
| --- |
|  |
|  |